
Проект! 
Относно: Допълнение в Наредбата за определяне и администриране на местните такси и цени на услуги на територията на община Ардино, приета с решение № 441 на Общински съвет от 17.10.2018 г.

Вносител: инж. Изет Шабан – кмет на община Ардино

Съгласно чл. 26, ал. 4 от Закона за нормативните актове, в законоустановения срок от 30 дни, община Ардино чрез настоящото публикуване за обществена консултация предоставя възможност на заинтересованите лица да направят своите предложения и становища по проекта на Наредбата на е-mаil адрес: ardino@abv.bg или в деловодството на община Ардино, на адрес: гр. Ардино, ул. „Бели брези” № 31. 
Допълненията в Наредбата за определянето и администрирането на местните такси и цени на услуги на територията на община Ардино, са в резултат на извършен преглед и анализ на действащата Наредба.

Мотиви

За необходимостта от приемането на допълнения на Наредбата:
I. Причини, които налагат приемането на допълнение на Наредба за определянето и администрирането на местните такси и цени на услуги на територията на община Ардино:

С поетапното влизане в сила на кадастралните карти и кадастралните регистри (КККР) за землищата на територията на община Ардино, област Кърджали, извършването на услуги, свързани с ползването  на кадастрални данни и удостоверяването на определени обстоятелства се извършва от Агенцията по геодезия, картография и кадастър. Това поражда определени неудобства за гражданите, на които се налага да подават заявления за административни услуги на място  в  Службата по геодезия, картография и кадастър в  гр. Кърджали, както и да получават готовите документи на място. Възможността за електронно заявяване на услугите все още не е достатъчно популярна, а голяма част от административните органи продължават да изискват удостоверения на хартия. Всичко това води до допълнителни разходи за гражданите и загуба на време.

Сключено е споразумение между община Ардино и Агенцията по геодезия, картография и кадастър (АГКК), съгласно, което е осигурен достъп до кадастралната информация, отнасяща се до имотите – общинска собственост. Съществува възможност общината да осъществява обслужването на гражданите от името на АГКК, като заявява и получава необходимите услуги по електронен път чрез отдалечен достъп до административната информационна система на кадастъра (КАИС), а служители от общинска администрация, нарочно упълномощени от АГКК, оторизират документите на хартия.
Цените на предоставяните от община Ардино услуги в настоящото предложение са съобразени с действащата Тарифа №14 за таксите, които се събират в системата на МРРБ.  Приоритет следва да е удобството на гражданите, а именно, че ако предложението за въвеждане цена на услугата бъде прието, и впоследствие бъде сключено споразумение с АГКК, заинтересованите лица ще получат услугите, които биха получили в СГКК – Кърджали, в сградата на общинска администрация, на същата цена, без да им се налага да губят време и да заплащат допълнителни транспортни разходи.

Принцип на необходимост – необходимо е приемането на допълнение в Наредбата за определянето и администрираните на местните такси и цени на услуги на територията на община Ардино с оглед актуализиране на обхвата на услугите, предоставяни от община Ардино с цел по-пълно удовлетворяване на нуждите на потребителите. 
Принципът на обоснованост – обосновано е приемането на допълнение в Наредбата за определянето и администрираните на местните такси и цени на услуги на територията на община Ардино, тъй като актуализирането на съществуващите ще подобри обслужването на гражданите на община Ардино по отношение на необходимите услуги по електронен път чрез отдалечен достъп до административната информационна система на кадастъра (КАИС), а служители от общинска администрация, нарочно упълномощени от АГКК, ще оторизират документите на хартия.
 Принципите на предвидимост и откритост са спазени – проектът с мотивите и предварителната оценка на въздействието на проекта за допълнение на Наредбата за определянето и администрираните на местните такси и цени на услуги на територията на община Ардино ще бъдат публикувани на официалния сайт на община Ардино за становища и предложения от заинтересованите групи. 
Принципът на съгласуваност – при наличие на предложения се предвижда публично обсъждане със заинтересованите групи на проекта за допълнение на Наредба за определяне и администриране на местните такси и цени на услуги на територията на община Ардино, като ще бъдат взети предвид направени в хода на обсъждането предложения.
Принципът на субсидиарност, пропорционалност и стабилност - проектът за допълнение на Наредба за определяне и администриране на местните такси и цени на услуги на територията на община Ардино допълва Наредба за определяне и администриране на местните такси и цени на услуги на територията на община Ардино. 

При изработване на проекта за допълнение на Наредбата за определяне и администриране на местните такси и цени на услуги на територията на община Ардино е  спазен чл.18 а от ЗНА, както и разпоредбите на глави II и III от ЗНА.

Извършена е предварителна оценка на въздействието на проекта.

II. Цели, които се поставят:
Съгласно гореизложеното и предвидената в българското законодателство възможност  общината да осъществява обслужването на гражданите от името на АГКК, настоящите допълнения целят да се улесни достъпът на гражданите до услугите на АГКК без да се налага да губят време и да заплащат допълнителни транспортни разходи. Ако бъдат приети промените заинтересованите лица ще получат услугите, които биха получили в СГКК – Кърджали, в сградата на общинска администрация, на същата цена.
III. Очаквани резултати:
Подобряване на качеството на публичните услуги. Отговорност на община Ардино е да предоставя публични услуги и да отговаря на нарастващите потребности на обществото. Предложението за добавяне на административна услуга „Предоставяне на кадастрална информация на хартиен носител“ ще улесни и създаде удобство за гражданите, тъй като заинтересованите лица ще получат услугите, които биха получили в СГКК – Кърджали, в сградата на общинска администрация, на същата цена, без да им се налага да губят време и да заплащат допълнителни транспортни разходи.
IV. Финансови и други средства, необходими за прилагането на допълненията:
За прилагането на предложените допълнения не са необходими допълнителни финансови средства. Предложените допълнения няма да се отразят съществено негативно на общинския бюджет.

 Допълнението на Наредбата за определяне и администриране на местните такси и цени на услуги на територията на  община Ардино няма да е свързано с изразходване на финансови и други средства от бюджета на Община Ардино. 
V. Анализ на съответствието с правото на Европейския съюз:
Предлаганите промени в Наредбата за определяне и администриране на местните такси и цени на услуги на територията на община Ардино са в съответствие с нормативните актове от по-висока степен, както и с тези на европейското законодателство. 

Проектът за  допълнение на Наредбата за определяне и администриране на местните такси и цени на услуги на територията на  община Ардино е публикуван на официалната страница на община Ардино.

С публикуването на проекта е приложена и предварителната оценка на въздействие на проекта за допълнение в Наредбата за определяне и администриране на местни такси и цени на услуги на територията на община Ардино.
проекто - Р Е Ш Е Н И Е:

Общински съвет – Ардино на основание, чл. 21, ал. 2 от Закона за местното самоуправление и местната администрация във връзка с чл. 9 от Закона за местните данъци и такси, във връзка с чл. 55, ал. 8 – 10 от Закона  за кадастъра и имотния регистър, приема допълнение  в Наредбата за определяне и администриране на местните такси и цени на услуги на територията на община Ардино:

Допълва секция „Д“ „Такси за административни услуги“ като добавя нова административна услуга „Предоставяне на кадастрална информация на хартиен носител“ и създава нов чл. 57а, както следва:
Чл. 57а. ал. 1. Община Ардино подпомага Агенция по геодезия, картография и кадастър (АГКК) при административното обслужване с кадастрална информация и предоставяне на официален удостоверителен документ на хартия.
ал. 2. За заявяване на услугите заявителят прилага документи, изискуеми по Наредба № РД-02-20-04 от 11.10.2016 г. за предоставяне на услуги от кадастралната карта и кадастралните регистри, издадена от министъра на регионалното развитие и благоустройство.
ал. 3. Предоставянето на официален удостоверителен документ се осъществява след заплащане на дължимата такса за предоставяне в електронен формат на съответната услуга, по сметка на АГКК, съгласно тарифа № 14 за таксите, които се събират в системата на МРРБ, чрез нареждане на банков превод, електронно разплащане чрез оператори за електронно разплащане или ПОС терминал.
ал. 4. Заявителите на кадастрална информация на хартиен носител заплащат следната цена на услугите:

1. Скица на поземлен имот в урбанизирана територия – 6.00 лв.

2. Скица на поземлен имот в неурбанизирана територия – 1,50 лв.

3. Скица на сграда – 6,00 лв.

4. Схема на самостоятелен обект – 6,00 лв.

5. Удостоверение за наличие или липса на данни в кадастрална карта (удостоверение за характеристика на имот) – 6,00 лв.
ал. 5. Приходът от услуги за предоставяне на официален удостоверителен документ е съобразен с реално направените разходи по предоставянето им и представлява разлика между размера на такси на АГКК за предоставяне на хартиен носител и в електронен формат по Тарифа №14 за таксите, които се събират в системата на МРРБ.
ал. 6. Услугите се предоставят в следните срокове:

1. Обикновена – 7 работни дни;

2. Бърза – 3 работни дни.
ал. 7. Цената на бърза услуга се увеличава със 100 на сто спрямо тази на обикновената услуга. Срокът започва да тече от деня, следващ деня на регистриране на заявлението и изтича в края на работния ден на последния ден от срока.
ал. 8. В деловодството на Общината се приемат заявления, подавани от физическите и юридическите лица, за извършване на изменения в кадастралния регистър на недвижимите имоти (КККР) на територията на общината.
Ал. 9. Не се дължи заплащане за следните услуги: 

1. Търсене на информация в кадастралните карти, кадастралните регистри, специализирани данни, карти и регистри, предоставени или приети от АГКК;

2. Разглеждане на данни от кадастралните карти, кадастралните регистри, специализирани данни, карти и регистри, предоставени или приети от АГКК;

3. Предоставяне на каталог на данните от кадастрални карти, кадастралните регистри, специализирани данни, карти и регистри, предоставени или приети от АГКК и услугите с тях;

4. Вътрешни административни услуги извън случаите на чл. 58, ал. 5 от Закона за кадастъра и имотния регистър;

5. Предоставяне на данни от геодезическата основа на кадастралната карта чрез отдалечен достъп до административната информационна система;
6.  Други случаи, определени със закон;


Приложение!
Предварителна оценка на въздействието на проект за допълнение на Наредба за определяне и администриране на местните такси

и цени на услуги на територията на община Ардино:
	Елементи на оценката
	Аргументация

	Основания за

иницииране

на промени


	Чрез инициираните промени в Наредба за определянето и администрираните на местните такси и цени на услуги на територията на община Ардино се цели създаване на възможност за оптимизиране на работата на общинските структури чрез прецизиране, разширяване и осъвременяване на обхвата на услугите, предоставяни от община Ардино на физически и юридически лица с цел задоволяване на обществените потребности.

	Заинтересовани

групи


	Заинтересованите и засегнатите групи от приемането на инициираните промени в Наредба за определянето и администриране на местните такси и цени на услуги на територията на община Ардино са лица, ползващи услугите на община Ардино, като се очаква в глобален мащаб положително въздействие върху горепосочените обществени отношения, като използваните методи за определянето им са обществени консултации и сравнителен анализ.

	Анализ на разходи и

ползи


	Разходите, които ще възникнат за общинските структури ще бъдат в рамките на одобрените им бюджетни средства за съответната година, а очакваните ползи от инициираните промени в Наредба за определяне и администриране на местните такси и цени на услуги на територията на община Ардино са свързани с по-пълно задоволяване на потребностите на ползвателите на услуги.

	Административна тежест и структурни

промени
	1) Няма предвиждани и необходими административни промени, като закриване, сливане или създаване на нови административни структури. 
2) Не се въвеждат или се изменят регулаторни режими и такси, които да доведат до промяна на регулаторната среда.

	Въздействие върху нормативната

уредба
	Няма необходимост от непосредствени промени в други нормативни актове в резултат от приемането на инициираните промени в Наредба за определянето и администрираните на местните такси и цени на услуги на територията на община Ардино.


Съгласувал: …………...
Силвия Капсъзова - юрисконсулт

инж. ИЗЕТ ШАБАН   -----п-----
Кмет на община Ардино 
________________________________________________________________
Република България, област Кърджали                                                                                     
гр. Ардино, ул.”Бели брези” № 31

тел. +3651 4238;   факс +3651 4568

e-mail:   ardino@abv.bg
